OzLabs/hebrew-wiki-articles huggingface dataset:
קובי קרני

קובי קרני (נולד ב-1971) הוא קצין בדרגת תת-ניצב במשטרת ישראל המכהן כסגן מפקד מחוז הצפון.

==ביוגרפיה==
קרני החל את שירותו במשטרת ישראל כלוחם במשמר הגבול. לאחר קורס קצינים שימש מדריך במגמת לוט"ר, סגן מפקד יחידת אלון, מפקד פלוגה במג"ב איו"ש, מפקד פלוגה במג"ב ירושלים, קצין מתקנים ארצי, מפקדה הראשון של יחידת שחר 101 במג"ב חוף וב-2013 מונה לסגן מפקד תחנת זבולון.

באוקטובר 2014 מונה למפקד תחנת עכו, באוקטובר 2016 מונה למפקד תחנת זבולון ובמאי 2020 מונה לקצין אג"ם של מחוז חוף. באפריל 2021 מונה למפקד בסיס ההדרכה של משמר הגבול. במהלך המהומות בלוד מונה למפקד הכוח המשימתי של מג"ב שנשלח לעיר להשלטת הסדר.
בשנת 2023 מונה לתפקיד סגן מפקד המחוז הצפוני של משטרת ישראל. 

קרני בעל תואר ראשון בהיסטוריה ומנהל עסקים ותואר שני בהיסטוריה. נשוי לאורית ואב לשלוש בנות. מתגורר עם משפחתו בכרמיאל.

==הערות שוליים==

קטגוריה:שוטרי משמר הגבול
קטגוריה:תתי-ניצבים במשטרת ישראל
קטגוריה:כרמיאל: אישים
קטגוריה:ישראלים שנולדו ב-1971
קטגוריה:המהומות בישראל (2021): אישים
צילץ

צילץ (בפולנית: Biała, , בגרמנית: Zülz, בשלזית: Biołŏ, Biołŏ Prudnickŏ) היא עיירה קטנה בפולין, השוכנת בחלק הדרומי של פרובינציית אופולה במחוז פרודניק ליד הגבול עם צ'כיה. זהו המושב המינהלי של נפת צילץ. אוכלוסייתה מונה 2,426 תושבים (2019).

העיירה נוסדה במאה ה-13, על כן היא אחת העיירות העתיקות בפולין, והיסטורית היא הייתה חלק מדוכסות אופולה ומהאימפריה ההבסבורגית האוסטרית. במשך מאות שנים שכנה צילץ באוסטריה, פרוסיה, גרמניה ולאחר מלחמת העולם השנייה בפולין. מיעוט גרמני משמעותי מתגורר בסביבה. העיירה כוללת גם אנדרטאות אדריכליות רבות ומבנים היסטוריים.

==קהילת יהודי צילץ==

מאז סוף המאה ה-14 התיישבו יהודים רבים בעיירה במיוחד ובעיירה ניסה. בניגוד ליישובים אחרים בהם היו קהילות יהודיות, בערי שלזיה, יהודי צילץ לא גורשו בסוף המאה ה-16. במאה ה-18 צילץ הפכה לעיירה היחידה בגרמניה שבה חיו יותר יהודים מאשר נוצרים (בשנת 1782 התגוררו בעיירה 961 נוצרים ו- 1,061 יהודים).<ref></ref> תושבי צילץ היהודים שגשגו וחשו ביטחון, עד כדי כך שהם קראו לעירם בעברית "מקום צדק" או "עיר צדיקים".<ref>Woronczak J. P, Mochum Zadek – żydowska nazwa Białej, „Annales Silesiae” 1993, t. XXIII, s. 131; Walerjański D., Z dziejów Żydów na Górnym Śląsku do 1812 roku, „Orbis Interior: pismo muzealno-humanistyczne” 2005, t. V, s. 32.</ref>

== ערים תאומות ==
* 
* 
* 

==קישורים חיצוניים==

* 
* 
* [http://germansynagogues.com/index.php/synagogues-and-communities?pid=232&sid=1399:zuelz Zuelz], באתר "[http://germansynagogues.com Destroyed German Synagogues and Communities]" 
* [https://sztetl.org.pl/pl/miejscowosci/b/73-biala-woj-opolskie/99-historia-spolecznosci/137058-historia-spolecznosci קהילת יהודי צילץ באתר השטאטל הווירטואלי] 
* 

==הערות שוליים==

קטגוריה:אופולה (פרובינציה): ערים
קטגוריה:שלזיה (פרובינציה): עיירות יהודיות
דנאיתיים

דָּנָאִיתִּיים (שם מדעי: Danainae) היא תת-משפחה של פרפרים ממשפחת הנימפיתיים, המונה כ־300 מינים החיים בעיקר באזורים טרופיים.

הטקסון סווג ב-1833 על ידי בואדיוול כמשפחה (Danaidae) של פרפרים. אולם הסווג שונה והיא מוגדרת היום כתת-משפחה במשפחת הנימפתיים. תפוצתם ברחבי עולם אולם באמריקה יש רק ארבעה מינים (בהם דנאית מלכותית) ובאירופה רק שני מינים. תפוצת רוב המינים באפריקה, אסיה ואוסטרליה.

בישראל מין אחד בלבד והוא דנאית הדורה.

==קישורים חיצוניים==

קטגוריה:בעלי חיים שתוארו ב-1833
קטגוריה:טקסונים שתוארו בידי ז'אן-בטיסט בואדובל
קטגוריה:נימפיתיים
זכירת מעשה מרים

טו}}}}מרים מחוץ למחנה, ציור מעשה ידי [[ג'יימס טיסו משנת 1896 לערך.]]
זכירת מעשה מרים היא מצות עשה לדעת הרמב"ן, שעניינה הוא לזכור את מעשה צרעת מרים על שנעשה, מפני שדברה לשון הרע על אחיה משה.

רבים נוהגים לאמר לאחר תפילת שחרית את פסוקי התורה בהם מופיע סיפור מעשה מרים, בהרבה מסידורי התפילה הנפוצים אף נדפסו פסוקים אלו כחלק מ10 זכירות, הנאמרים לאחר תפילת שחרית.

לדעת ה"חפץ חיים" אדם המדבר לשון הרע מבטל מצוות עשה זו.

== מקור המצווה ==
מקור המצווה הוא מהנאמר בתורה . וכפי שכתב הרמב"ן בפירושו על התורה: 
כדבריו של הרמב"ן, משמע אף בספרא ריש פרשת בחוקתי. וכן כתבו בספר הרשב"ץ והחרדים. וכן פסק החפץ חיים.

המגן אברהם כתב שהטעם שלא תקנו לקרות בספר תורה זכירת מעשה מרים, כמו שתיקנו לקרוא פרשת עמלק לצורך קיום מצוות זכירת מעשה עמלק, הוא משום גנותה של מרים, ולכך לא רצו לתקן קריאה מיוחדת, ויוצאים ידי חובה בקריאת הסדרה של פרשת השבוע.

== מהות המצווה ==
עניין המצווה הוא להתבונן במעשה מרים וללמוד ממנו את החומרה הגדולה שיש בלשון הרע וכדבריו של הרמב"ם:

== המצווה במניין המצוות==
מלבד הרמב"ן שמנה מצווה זו במניין תרי"ג מצוות, שאר הראשונים כדוגמת הרמב"ם והסמ"ג לא הזכירו מצווה זו במניין המצוות שלהם. אמנם בספרו ההלכתי הזכיר הרמב"ם את עניין לשון הרע וההתבוננות הנצרכת ממעשיה של מרים.

לדעת ה"חפץ חיים", גם לרמב"ם זכירת מעשה מרים היא מצווה מהתורה, על אף שלא מנאה בספר המצוות שלו. יש שהסבירו שהטעם שלא מנאה הרמב"ם בספר המצוות, הוא מפני שאין חובה לקיים את המצוה על ידי קריאת הפרשה בפה, ודי לזכור את הדבר במחשבה. ולכן היא פרט מתוך הלאו שלא תלך רכיל שנמנה במניין המצוות.

בערוך השולחן כתב שהיום שדיני צרעת אינם נוהגים, אף מצוות זכירת מעשה מרים אינו נוהג, מכיוון שהתורה הסמיכה את מעשה מרים לדיני צרעת. 

== חיוב בפה או במחשבה ==
דעת החינוך והשאגת אריה שדי לזכור במחשבתו את מעשה המרים על מנת לקיים מצווה זו, ואין חיוב לזכור דווקא בפה.

לעומת זאת החפץ חיים כתב שחובה לזכור בפה כמו ששנינו בספרי .

לאותן דעות שיש מצווה לזכור בפה, יש שכתבו שחיוב המצווה חל כל יום מחדש,
ויש הסוברים שמספיק להזכיר פעם אחת בשנה כדין מצוות זכירת מעשה עמלק.

המגן אברהם (ס, ב) מביא בשם האר"י לכוון בברכת אהבת עולם במילים "להודות לך" זכירת מעשה מרים שהפה נברא להודות לה' וליחדו ולא לספר בו לשון הרע ח"ו,

== לקריאה נוספת ==
* 
* [http://www.toratemetfreeware.com/online/f_01605.html#HtmpReportNum0028_L2 חפץ חיים שמירת הלשון שער התבונה פרק י"ב], באתר תורת אמת
* [https://www.kol-toda.co.il/ההודיה-במעגל-השנה/תוף-מרים-לפסח-ולכל-השנה תוף מרים פרק ז'], באתר הקול החמישי

==קישורים חיצוניים==
* [http://beinenu.com/sites/default/files/alonim/35_36_77.pdf עלון נר יששכר] – אתר ביננו
* [https://www.kolhalashon.com/new/Media/PlayShiur.aspx?FileName=31492488&Lang=Hebrew שיעור בנושא זכירת מעשה מרים], באתר קול הלשון
* 

== הערות שוליים ==

קטגוריה:מצוות עשה
קטגוריה:מרים הנביאה
כוונת MARS

רובי M16A4 בפלוג'ה, עיראק (דצמבר 2004); זה שבקדמה עם כוונת MARS מחוברת דרך מסילת פיקטיני.]]
כוונת MARS (באנגלית: Multi-purpose Aiming Reflex Sight, ובעברית: כוונת השלכה רב תכליתית) היא כוונת המשלבת שני מכשירי תצפית, כוונת השלכה וכן כוונת לייזר, וגם כוונת ברזל כגיבוי. היא תוכננה ומיוצרת על ידי חברת ITL Optronics, שבסיסה בישראל. הלייזר עשוי להיות גלוי או אינפרא אדום וניתן להפעיל אותו לפי הצורך באמצעות מתג לחץ. הכוונת נרכשה על ידי מספר צבאות, כולל צבא ארצות הברית, עבור סדרת ה-M16; צה"ל, עבור רובה התבור; וצבא הודו (בייצור מקומי ברישיון כ-Raptor sight), עבור רובה INSAS, כמו גם לקוחות אחרים.

אופטיקה וחיישנים:
{| class="wikitable"
|הגדלה:
| 1x
|-
| צמצם:
| 25 מ"מ
|-
| קוטר נקודה:
| 0.3 מילי־רדיאן (בערך 1 "@ 100m)
|-
| מקבילה:
| <0.2 מילי־רדיאן באינסוף
|-
| תעבורת אור:
| 85% לתגובה פוטופית
|-
| פיצוי נקודה אדומה:
| טווח דינמי אוטומטי = 1
|-
| שליטה על עוצמת נקודה:
| 5 מצבים: OFF, HIGH, MEDIUM, LOW, VERY LOW.
|-
| עיוות אופטי:
| סטיית זווית של 0.5o של קרני אור מקבילות דרך הכוונת
|}
{| class="wikitable"
! colspan="3" |מצביעי לייזר
|-
! colspan="3" |
|-
| אדום:
| 650nm, 1.0 mW, Class 2 (IEC 825-1)
|-
| IR (אופציונלי):
| 850nm, 0.4 mW, Class 1 (IEC 825-1) ** מוגבל לכוחות לאכיפת החוק והצבא בלבד
|-
| הסתעפויות קרן:
| 0.5mRad
|-
! colspan="3" | איפוס
|-
! colspan="3" |
|-
|התאמה:
| לייזרים למראה וכיווני רפלקס מותאמים בפעולה אחת
|-
! colspan="3" | נתונים פיזיים
|-
! colspan="3" |
|-
|משקל:
| 431 גרם (15.2 oz). עם סוללה וכבל.
|-
| ממדים:
| אורך: 12.5 ס"מ (4.9 אינץ'), רוחב: 4.3 ס"מ (1.7 אינץ'), גובה: 8.6 ס"מ (3.4 אינץ').
|-
| מתאם:
| מסילת פיקטיני
|-
! colspan="3" | חשמל
|-
! colspan="3" |
|-
|מקור כוח:
| סוללת 1.5V AA יחידה
|-
| זמן פעולה:
| 200 שעות רצוף
|-
| מצביע לייזר:
| 10,000 פעולות של 5 שניות כל אחת
|-
| אזהרת מתח נמוך:
| 1V ± 0.1V, ללא הפרעה לתפעול הראייה
|-
! colspan="3" | מהימנות
|-
! colspan="3" |
|-
|חיי מתג לייזר:
| 40,000 דקות פעולה
|-
! colspan="3" | סביבה
|-
! colspan="3" |
|-
|טווח טמפרטורות:
| 20- C° עד 55 C° MIL STD 810F
|-
| לחות:
| 95% ב־70 מעלות צלזיוס
|-
| הלם תרמי:
| 20- C° עד 70 C°
|-
| מים ואבק:
| 1 מטר, 30 דקות. ערפל מלח, אבק וחול
|-
| גובה:
| 15,000-50,000 רגל (לא פועל)
|-
| הלם:
| 30 גרם ל־11 ms
|}

== ראו גם==
* Aimpoint AB
* טריג'יקון
* ELCAN טכנולוגיות אופטיות
* EOTech
* מפרולייט

== קישורים חיצוניים ==

* [https://web.archive.org/web/20110713065246/http://www.itlasers.com/pdf/mars.pdf חוברת ITL Mars]

קטגוריה:כלי ירייה - מבנה ופעולה
קטגוריה:מכשירים אופטיים
קטגוריה:עזרים טקטיים לכלי ירייה
אהרן קפיטולניק

אהרן קפיטולניק (12 בפברואר 1937 – 14 ביוני 2014) היה כדורגלן ומאמן כדורגל ישראלי. קפיטולניק, שהיה ידוע בכינוי "קפי", נחשב לאחד מגדולי שחקניה של הכח רמת גן.

==קריירה==
קפיטולניק, יליד שכונת פלורנטין, החל את דרכו בכדורגל כבלם בקבוצת מכבי רמת גן, ששיחקה באותן שנים בליגה ב'. ב-1959 התאחדה הקבוצה עם הכח תל אביב וביחד יצרו השתיים את הכח מכבי רמת גן. ב-1962 עלתה הקבוצה לליגה הלאומית, ותוך שתי עונות בלבד הפכה לאלופת ישראל בעונת 1964/1965. בעונה עצמה במחזור האחרון נוצחה הפועל תל אביב (יריבתה העיקרית לתואר ביחד עם הפועל פתח תקווה) בחוץ על ידי מכבי נתניה 1-0, בזמן שהכח גברה באצטדיון בגלי גיל על מכבי תל אביב 1-3 וטיפסה למקום הראשון, כשהיא מקדימה את הפועל פתח תקווה בהפרש שערים בלבד וזוכה באליפות בפעם הראשונה בהיסטוריה של המועדון. קפיטולניק שימש כקפטן הקבוצה, והיה אחד מגיבורי האליפות ביחד עם יהודה שהרבני ולופא קדוש.

בתקופת השיא שלו כשחקן, נכלל קפיטולניק בסגל הרחב של נבחרת ישראל וערך בה הופעה אחת. כמו כדורגלנים ישראלים רבים באותה תקופה, הוא סירב לעבור לשחק בחוץ לארץ, לאחר שקיבל הצעה מקבוצה דרום אפריקאית.

בינואר 1967 מונה כמאמן-שחקן בקבוצת הכח מכבי רמת גן. ביולי 1968, עזב את הכח, לאחר שעבר קורס מאמנים במכון וינגייט ועבר לשמש מאמן-שחקן בהפועל הרצליה.

בעונת 1973–1974 אימן את הפועל חולון ולקראת סוף העונה חזר לאמן את הכח מכבי רמת גן.
בעונת 1977–1978 אימן את הפועל פתח תקווה, וחזר לאמן אותה בעונת 1982–1983.

את עיקר הצלחתו כמאמן השיג כאשר העפיל עם מכבי רמת עמידר לגמר גביע המדינה בשנת 1980 <ref></ref> וכאשר העלה את הפועל לוד לליגה הלאומית ב-1982, לראשונה מזה 17 שנים. ביוני 1984 חזר לאמן את הפועל לוד, אולם עזב באוקטובר עקב מחלוקת על תנאי שכר.

בשנת 1993 אימן את הפועל רמת-גן גבעתיים.

==חיים אישיים==
קפיטולניק היה נשוי לסטנדאפיסטית יעל קפיטולניק, שבהופעותיה נהגה לספר על חיי הזוגיות של השניים. לזוג שלושה ילדים, ששניים מתוכם היו גם הם כדורגלנים.

לאחר מאבק במחלה קשה, נפטר קפיטולניק ביוני 2014 בגיל 77, חודש וחצי לאחר פטירתו של חברו להכח רמת גן, לופא קדוש.

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הכח רמת גן
קטגוריה:תל אביב-יפו: כדורגלנים
קטגוריה:מאמני כדורגל ישראלים
קטגוריה:מאמני הכח רמת גן
קטגוריה:מאמני הפועל הרצליה
קטגוריה:מאמני הפועל חולון בכדורגל
קטגוריה:מאמני הפועל לוד
קטגוריה:מאמני הפועל פתח תקווה
קטגוריה:מאמני מכבי יפו
קטגוריה:מאמני הפועל רמת גן
קטגוריה:מאמני מכבי יבנה
קטגוריה:ישראלים שנולדו ב-1937
קטגוריה:ישראלים שנפטרו ב-2014
הבהלה האדומה (1918–1920)

"הבהלה האדומה הראשונה" (באנגלית: First Red Scare) הוא כינוי לתסיסה אזרחית אלימה, שהתרחשה בארצות הברית בין השנים 1918–1920 וגררה עמה חשש מקריסת ארצות הברית למהפכה קומוניסטית או אנרכיסטית. הבהלה האדומה החלה עקב תסיסה אזרחית, עליית הלאומנות האמריקאית ומהפכת אוקטובר ברוסיה, שהעלתה לשלטון את הבולשביקים באחרונה. הבהלה סומנה תחילה בשביתות ממושכות של פועלים כמו גם שוטרים, הובילה עם הזמן לפרעות אלימות וללינצ'ים שהתבססו על שנאה גזעית ולבסוף גם לסדרת רציחות ומאסרים המוניים של פעילים סוציאליסטים ברחבי ארצות הברית. חוסר הפעילות של ממשל וודרו וילסון במהלך הבהלה האדומה היה גורם מרכזי בניצחון המפלגה הרפובליקנית תחת וורן הרדינג במהלך הבחירות לנשיאות בשנת 1920.

במהלך הבהלה האדומה ארגונים אנרכיסטים ביצעו סדרת פיגועי טרור ממושכים כמו גם עלייה בהשפעתו של הקו קלוקס קלאן. במהלך המשבר, התובע הכללי של ארצות הברית, אלכסנדר מיטשל פאלמר, הנהיג מדיניות חירום לאומית נגד ארגונים פוליטיים רדיקליים שכללה חקר בלתי-חוקי של פרטים אישיים אחר אזרחים אמריקאים, מעצרים המוניים ועוד. מהגרים בעיקר מדרום אירופה הואשמו בהפצת האידאולוגיות הרדיקליות ומדיניות הממשל האמריקאית נטתה לאחר הבהלה נגד הגירה, בעיקר מאירופה, לארצות הברית. כאמור, הבהלה האדומה התרחשה במקביל לתסיסה חברתית ממושכת ובמהלכה הועברו בממשל התיקון ה-18 והתיקון ה-19 לחוקת ארצות הברית. החשש מפני התנועות הרדיקליות שומש כדי להצדיק את ההדחקה של חופש הביטוי.

לאחר הבהלה האדומה, ארגוני פועלים כגון מפלגת הלייבור האמריקאית דוכאו והוטלו תחת פיקוח ממושך מצד הממשל. האירועים גררו את הקמתו של ארגון ה-FBI אשר הוקם בשנת 1921 תחת מנהלו של ג'ון אדגר הובר, שהיה מאוכפי החוק המרכזיים במהלך הבהלה האדומה. בשנת 1919 נרצחו מעל 150 אזרחים בפיגועי טרור שבוצעו בידי אנרכיסטים. לאורך הבהלה נעצרו מעל 3,000 פעילים פוליטיים מתוכם 500 מן המורשעים גורשו מארצות הברית. בין המורשעים היו מנהיגים של ארגונים רדיקליים ובהם לואיג'י גָלֶאַני, יוג'ין דבס, ג'ון ריד ועוד. אירועי הבהלה האדומה עוררו מצב של חשש אזרחי ממושך בארצות הברית מפני ארגוני שמאל קיצוניים, אנרכיסטים, סוציאליסטים וקומוניסטים למיניהם, אשר חוזק עם הזמן והגיע לשיאו במהלך המלחמה הקרה.

== ראו גם ==
* ארצות הברית במלחמת העולם הראשונה
* מקארתיזם
* מהומות הגזע בשיקגו (1919)

== לקריאה נוספת ==
<div style="direction: ltr;">
* Ann Hagedorn, [https://books.google.co.il/books?id=a7UMG78Z9i0C&dq=Ann+Hagedorn,+Savage+Peace:+Hope+and+Fear+in+America&hl=iw&source=gbs_navlinks_s Savage Peace: Hope and Fear in America, 1919], Simon and Schuster, 2007. 
</div>

== קישורים חיצוניים ==

* [https://oxfordre.com/americanhistory/view/10.1093/acrefore/9780199329175.001.0001/acrefore-9780199329175-e-555 הבהלה האדומה הראשונה], הערות אוקספורד
* [https://www.ushistory.org/US/47a.asp הבהלה האדומה הראשונה], היסטוריה אמריקאית

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: היסטוריה (1918–1945)
קטגוריה:מהפכות במאה ה-20
קטגוריה:אנרכיזם
קטגוריה:קומוניזם
קטגוריה:קו קלוקס קלאן
קטגוריה:מהומות בארצות הברית
קטגוריה:ארצות הברית: גזענות
ז'ורז' סבסטיאן

ז'ורז' סבסטיאן (בהונגרית: Sebestyén György; בודפשט, 17 באוגוסט 1903 &#x2013; 12 באפריל 1989, לה-אוטוויל, צרפת) היה מנצח צרפתי, יהודי-הונגרי בלידתו, שמזוהה במיוחד עם וגנר ועם הרפרטואר הפוסט-רומנטי (ברוקנר, מאהלר, ריכרד שטראוס).

== ביוגרפיה ==
ז'ורז' סבסטיאן נולד במשפחה יהודית בהונגריה כבנו של המתרגם וההיסטוריון קארוי שבשטין. הוא למד תחילה פסנתר וכינור בבודפשט בטרם פנה לקומפוזיציה. לאחר מכן עבד עם לאו ויינר, זולטאן קודאי ובלה ברטוק. בשנת 1921 הוא הפך לקורפטיטור באופרה הממלכתית של בוואריה במינכן שם עבד עם ברונו ולטר והיה עוזר המנצח שלו בשנה שלאחר מכן.

=== תפקידים עד המלחמה ===
אחר כך בילה עונה אחת בין השנים 1923–1924 כעוזר מנצח במטרופוליטן אופרה בניו יורק, שם הוא ניגן גם כפסנתרן. עם שובו לאירופה ניצח בבתי האופרה בהמבורג ובלייפציג, לפני שהפך למנצח הראשי בדויטשה אופר ברלין (1927–1930). לאחר מכן הוא מונה למנהל המוזיקלי של הרדיו והתזמורת הפילהרמונית של מוסקבה (1931–1937). בשנת 1935 ניהל שם את הביצוע הראשון של הגרסה המקורית של האופרה של מוסורגסקיבוריס גודונוב, בוריס גודונוב.

בשנת 1938 חזר לאמריקה ובילה שם את שנות מלחמת העולם השנייה, כשהוא מכהן בכמה תפקידים, כולל מנצח באופרה של סן פרנסיסקו, מנהל מוזיקלי של תוכנית רדיו עבור CBS, ומנהל מוזיקלי של התזמורת הפילהרמונית של סקרנטון.

=== אחרי המלחמה ===
לאחר המלחמה שב לאירופה והתיישב בצרפת. הוא ערך את הופעת הבכורה שלו באופרה גרנייה בשנת 1947 וניהל שם את הופעת הבכורה של מריה קאלאס (1958) ושל רנאטה טבאלדי (1959). הוא היה פעיל מאוד גם בניצוח ברדיו הצרפתי, בעיקר הסימפוניות המלאות של ברוקנר ומאהלר.

הוא הקליט קבוצות שלמות של אופרות לקמה (עם מדו רובין, 1952) ומיניון (1953) עבור דקה רקורדס ; ועם סוזן ז'ויול (1952) עבור אורניה. ההקלטה הידועה ביותר שלו עשויה להיות, עם זאת, קטעים מכרמן (1946), עם ריסה סטיבנס, נדין קונר, ראול ג'ובין ורוברט ויד, עבור קולומביה רקורדס. בין ההקלטות ה"פיראטיות" של סבסטיאן ניתן למנות את האופרה אלקטרה (1966) ואת האופרה סלומה (1967), שניהם עם אלברט לאנס וטיטו גובי.

== לקריאה נוספת ==
<div class="mw-content-ltr">
* Le dictionnaire des interprètes, Alain Pâris (Éditions Robert Laffont, 1989). 
</div>

== קישורים חיצוניים ==
* , עם מריה קאלאס, 1958.
* [http://www.soundfountain.org/rem/remsebas.html הפרופיל של ז'ורז 'סבסטיאן באתר רמינגטון]

קטגוריה:יהודים הונגרים
קטגוריה:יהודים צרפתים
קטגוריה:מנצחים יהודים
קטגוריה:פסנתרנים יהודים
קטגוריה:בודפשט: אישים
קטגוריה:פסנתרנים יהודים הונגרים
קטגוריה:מנצחים יהודים הונגרים
קטגוריה:יהדות בודפשט
קטגוריה:הונגרים שנולדו ב-1903
קטגוריה:צרפתים שנולדו ב-1903
קטגוריה:הונגרים שנפטרו ב-1989
קטגוריה:צרפתים שנפטרו ב-1989
הוראס מרדן אולברייט

הוראס מרדן אולברייט (באנגלית: Horace Marden Albright; 6 בינואר 1890 – 28 במרץ 1987) היה איש שימור הסביבה ואיכות החיים אמריקאי.

== ביוגרפיה ==
אולברייט נולד בבישופ, קליפורניה. אביו ג'ורג' אולברייט היה כורה פחם. הוראס הוא סיים את לימודיו באוניברסיטת ברקלי ב-1912. לאחר מכן למד באוניברסיטת ג'ורג'טאון, שם קיבל תואר במשפטים. שם גם הכיר ונשא לאישה את גרייס נובל ונולדו להם שני ילדים.

לאחר סיום הלימודים בגורג'טאון, פנה אולברייט לעבודה בוושינגטון הבירה במחלקת הפנים. בתפקיד זה הוא הפך לעוזרו המשפטי של סטיבן מאת'ר אשר שימש כעוזר המזכיר הממונה על הפארקים הלאומיים.

== פעילותו בגנים הלאומיים ==
כאשר שירות הפארקים הלאומיים של ארצות הברית (NPS) הוקם בשנת 1916, סטיבן מאת'ר הפך לראש ה-NPS ואילו אולברייט, המשיך להיות העוזר המשפטי שלו.

תחת שירות הפארקים, אולברייט היה אחראי לאבטחת קרקעות שלאחר מכן ישמשו כפארקים לאומיים. מאת'ר אשר סבל ממה שידוע כיום כהפרעה דו־קוטבית, נעדר מהעבודה לעיתים תכופות כך שאולברייט הפך לאחראי ומנהל בפועל.

אולברייט הפך למפקח של הפארק הלאומי ילוסטון והפארק הלאומי יוסמיטי. ב-1922 הוא נבחר לחבר במועדון בון וקרוקט (Boone and Crockett Club), ארגון שימור חיות-בר שנוסד על ידי תיאודור רוזוולט וג'ורג' בירד גרינל.

בשנת 1929 חלה מאת'ר ואולברייט הפך למנהל ה-NPS. הוא שירת כמנהל עד שנת 1933 בה התפטר מתפקידו.

לאחר התפטרותו, החל אולברייט לעבוד עבור תאגיד האשלג של ארצות הברית, ותאגיד בוראקס וכימיקלים האמריקאי (Coast Borax Company). הוא שירת בתפקידים שונים בשתי החברות כמנהל, סגן נשיא ומנהל כללי. בתקופה זו הם התגוררו בניו רושל, ניו יורק. בשנת 1937 צויר דיוקנו על ידי האמן הרברט א. קולינס.<ref></ref>

בשנת 1969 זכה אולברייט בעיטור כבוד "מדליית אודובון", האגודה הלאומית לשימור ציפורים וחקר התנהגותם.<ref></ref>

בשנת 1980 החליט הנשיא ג'ימי קרטר להעניק לו את מדליית החירות הנשיאותית לכבוד יום השנה ה-64 של ה-NPS. הנשיא קרטר הכריז על הפרס באוגוסט 1980, ואת המדליה העניק לו ב־8 בדצמבר עוזר שר הפנים רוברט ל. הרבסט, בטקס בוואן נייס, לוס אנג'לס קליפורניה.<ref></ref>

אולברייט נפטר ב וואן נייס קליפורניה ב -28 במרס 1987 בגיל 97. הוא נקבר ב-Forest Lawn Memorial Park, בקליפורניה.<ref></ref>

== לזכרו ==
מספר מקומות הקשורים לפעילותו בפארקים הלאומיים נקראים על שמו:
* אלברייט גרוב (Albright Grove), חורשת אלברייט בפארק הלאומי גרייט סמוקי מאונטיינז .<ref></ref>
* מרכז הדרכה אולברייט בפארק הלאומי גרנד קניון
* מרכז המבקרים אולברייט בפארק הלאומי ילוסטון.
* פסגת אולברייט בפארק הלאומי גרנד טיטון נושאת את שמו.

אולברייט הייה אח במסדר הבונים החופשיים, בלשכת ליווינגסטון מס ' 32 בליווינגסטון, מונטנה.

== קישורים חיצוניים ==

* [https://web.archive.org/web/20070513011930/http://www.cr.nps.gov/history/online_books/sontag/albright.htm הפארקים הלאומיים] - ביוגרפיות
* [https://web.archive.org/web/20060309092048/http://www.cr.nps.gov/history/online_books/albright3/ ספר על הפארקים הלאומיים] בארצות הברית.
* [https://archive.org/stream/mininglawyerexec00albrrich/mininglawyerexec00albrrich_djvu.txt הוראס אלברייט -] כורה, עורך דין ומנהל

== הערות שוליים ==

קטגוריה:אמריקאים חברי הבונים החופשיים
קטגוריה:בוגרי אוניברסיטת קליפורניה בברקלי
קטגוריה:בוגרי בית הספר למשפטים באוניברסיטת ג'ורג'טאון
קטגוריה:שירות הפארקים הלאומיים של ארצות הברית: אתרים
קטגוריה:אמריקאים שנולדו ב-1890
קטגוריה:אמריקאים שנפטרו ב-1987
אלבאנו

אַלְבָּאנוֹ/אַלְבָּנוֹ (Albano) הוא שם שמקורו בשם הלטיני אַלְבָּאנוּס (Albanus). שורש השם במונח (Alba) שמשמעותו בלטינית היא 'לבן', ככל הנראה כאן במשמעות 'הר' – שעליו שלג לבן או שבראשו עננים לבנים. מונח מקביל הוא (בחילוף ב' ב־פ').
יוז'ף דירי

יוז'ף דרי (בהונגרית: Déry József; פשט-בודה, 1818 – בודפשט, 17 במרץ 1891) היה רופא יהודי-הונגרי, מראשוני היהודים שלמדו ויכלו לעסוק ברפואה בממלכת הונגריה.

== ביוגרפיה ==
דרי נולד כאמור במשפחה יהודית, הוא למד בבית הספר התיכון בעיר פשט לאחר מכן סיים את לימודיו באוניברסיטה בפשט וקיבל תואר דוקטור לרפואה בשנת 1842. בהמשך התמחה ועבד כרופא מיילד וכרופא כללי. עד יום מותו פעל כרופר בבירת הונגריה והיה אחד הרופאים הראשונים בהונגריה שעסק במה שמכונה היום פסיכיאטריה.

== עבודותיו ==
* כיצד לרפא הפרעות נפשיות בהתחלה? ארלנמאייר אלברכט פשט, 1864.
* מאמריו הרפואיים פורסמו בכתה העת "רפואה" (Gyógyászat)(1863–1868) וב-Ung. Med. Chirurg. Presse (1867).

== לקריאה נוספת ==
* יוז'ף סיניאי: [http://mek.oszk.hu/03600/03630/html/d/d03933.htm חייהם ויצירותיהם של סופרים הונגרים]. בודפשט. 1893
* לקסיקון יהודי הונגרי. 1929. [http://mek.oszk.hu/04000/04093/html/0203.html יוז'ף דרי]

קטגוריה:רופאים יהודים הונגרים
קטגוריה:ילידי 1818
קטגוריה:הונגרים שנפטרו ב-1891
תיאטרון נשיונל (וושינגטון די. סי.)

תיאטרון נשיונל הוא אולם תיאטרון בוושינגטון די. סי שבארצות הברית, סמוך לבית הלבן. מנהל התיאטרון הוא דייוויד קיטו.

== היסטוריה ==
התיאטרון נוסד ב-1835 והוא אחד מהתיאטראות הוותיקים בארצות הברית<ref></ref>.

ההפקה הראשונה שעלתה בתיאטרון הייתה איש העולם. בשנת 1845 פרצה השריפה הראשונה בתיאטרון, בגלל השמן ששימש לתאורה במקום. במהלך המאה ה-19 אירעו במקום ארבע שריפות נוספות<ref></ref>. הבניין עבר מספר שינויים, והחליף את שמו ל"התיאטרון הלאומי של גרובר" ול"תיאטרון גרובר"<ref></ref>.

== הצגות שעלו בתיאטרון ==
מאז הקמתו הופיעו על במתו למעלה מ-6,000 הפקות שונות<ref></ref>, ביניהן:
* כנר על הגג (1964)
* אמדאוס (1980)
* הלו, דולי! (1963)
* סיפור הפרברים (1957)
* מאדאם באטרפליי (1988)
* פורגי ובס (1936)
* אלדין ומנורת הקסמים (1865)
* ילדות רעות (2017)

== אירועים היסטוריים שהתרחשו בתיאטרון ==
* ב-14 באפריל 1865 צפה תומאס לינקולן בהצגה "אלדין ומנורת הקסמים" בתיאטרון גרובר, כשבאותה שעה אביו, הנשיא אברהם לינקולן, נרצח בתיאטרון פורד.
* במהלך ההצגה "פורגי ובס", מחו השחקנים, ובראשם טוד דאנקן, על הגזענות שחוו הצופים בהצגות התיאטרון, שהופרדו באופן מכוון על ידי הנהלת המקום. "לעולם לא אופיע בתיאטרון שלא מאפשר לצופים לשבת במקומות מסוימים באולם בהתבסס על הפרדה גזענית", אמר. בעקבות המהלך התירה הנהלת התיאטרון ישיבה משותפת באולם<ref></ref>.

== הפקות שונות ==
בתחילה שימש התיאטרון להצגות בלבד, אך במהלך השנים אירח הפקות בלט, אופרה, קונצרטים, סמינרים והרצאות שונות.

== קישורים חיצוניים ==

* 

== הערות שוליים ==

קטגוריה:תיאטרון אמריקאי
קטגוריה:ארצות הברית: תיאטראות
קטגוריה:וושינגטון די. סי.: מבנים
פטרישיה קלמבר

פטרישיה קלמבר (באנגלית: Patricia Kalember; נולדה ב-30 בדצמבר 1956) היא שחקנית אמריקאית.

== ביוגרפיה ==
קלמבר נולדה בסקנקטדי במדינת ניו יורק וגדלה בין היתר בבקונטיקט ובקנטקי, היא בוגרת תואר בתיאטרון מאוניברסיטת אינדיאנה ותואר שני מאוניברסיטת טמפל.

== קריירה ==
ב-1981 הופיעה לראשונה בטלוויזיה באופרת הסבון "דאלאס", לאחר מכן הופיעה באופן קבוע באופרת הסבון "Loving". ב-1990 שיחקה בסרט האימה "Jacob's Ladder".

היא גילמה את ג'ורג'י בסדרת הדרמה "אחיות". ב-2002 שיחקה בסרט הטלוויזיה "Path to War", סרט ביוגרפי על לינדון ג'ונסון.

היא שיחקה שופטת במספר פרקים של הסדרה חוק וסדר: מדור מיוחד. ב-2011 שיחקה בסרט ללא גבולות.

בשנים 2017–2019 שיחקה בסדרת גיבורי העל "הקרצייה" מבית אמזון פריים וידאו.

== חיים אישיים ==
מ-1980 ועד 1983 הייתה נשואה לשחקן מארק טורס, ב-1986 נישאה בשנית לשחקן הבריטי דניאל גרול ולהם שלושה ילדים.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת אינדיאנה בבלומינגטון
קטגוריה:בוגרי אוניברסיטת אינדיאנה בבלומינגטון
קטגוריה:בוגרות אוניברסיטת טמפל
קטגוריה:בוגרי אוניברסיטת טמפל
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
יאיר מרטון

יאיר מרטון (נולד ב-15 ביולי 1975) הוא בעל משרד ליחסי ציבור וחברה להדרכת לחימה ודוגמן עבר ישראלי.<ref name=":0"></ref>

== ביוגרפיה ==
מרטון גדל בראשון לציון ולמד בגימנסיה הריאלית. החל לעסוק בדוגמנות בגיל 14 בקמפיין לתכשיר השיער "סאן אין". הוא עבד במספר בירות אופנה, כגון ניו יורק ומילאנו, בין המותגים הבינלאומיים שדגמן עבורם נמנים קלווין קליין ופייר קרדן.<ref name=":0" />

ב-2004 הופיע בקמפיין של חברת סמסונג שעלה בשלטי חוצות.<ref></ref> ב-2008 הופיע בקמפיין של חברת האופנה "Jet".<ref></ref>

מרטון שירת ביחידת לוטר, סיים תואר בפסיכולוגיה בשלוחת אוניברסיטת דרבי בישראל, והוא גם בעל תעודת גישור. שימש כמדריך לחימה ויועץ בסדרה פאודה, כיועץ תקשורת וכיועץ פרלמנטרי בכנסת של חברי הכנסת יואל חסון, זאב בילסקי ורונית תירוש.<ref></ref><ref name=":0" />

נשוי לשירלי, אב לשניים וגר בפתח תקווה.<ref name=":0" />

== קישורים חיצוניים ==

== הערות שוליים ==

קטגוריה:דוגמנים ישראלים
קטגוריה:בוגרי הגימנסיה הריאלית
קטגוריה:יועצי תקשורת ישראלים
קטגוריה:יועצים פוליטיים ישראלים
קטגוריה:ישראלים שנולדו ב-1975
קמרה

קמרה (בהונגרית: Kömörő) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין כבר מהמאה ה-14.

==יהודי קמרה==
יהודים חיו בקמרה בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|17
|646
|-
|1910
|25
|
|-
|1920
|29
|
|-
|1930
|20
|
|-
|1941
|12
|905
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
כיכר הסנאט (סנקט פטרבורג)

קתדרלת איסק הקדוש וכיכר הסנאט
כיכר הסנאט (ברוסית: Сенатская площадь) שנודעה בשם כיכר הדקבריסטים (Площадь Декабристов) משנת 1920 עד 2008, ו (רשמית) ככיכר פיוטר (площадь Петрова) משנת 1782 עד 1925, היא כיכר עירונית בעיר סנקט פטרבורג, רוסיה. הכיכר ממוקמת על הגדה השמאלית של בולשאיה נייבה, מול קתדרלת איסק הקדוש. בשנת 1925 שונה שמה לכיכר הדקבריסטים כדי להנציח את מרד הדקבריסטים, שפרץ שם בדצמבר 1825.

הכיכר תחומה בבניין האדמירלות ממזרח. במערב נמצא בניין הסנאט והסינוד (כיום משכן בית המשפט החוקתי של רוסיה). אנדרטת פרש הנחושת, פסל לזכרו של פיוטר הגדול, ניצבת בכיכר מאז 1782, ומשם השם הרשמי "כיכר פיוטר". ב-29 ביולי 2008 הוחזר לכיכר השם "כיכר הסנאט".

== שמות הכיכר ==
* כיכר איסק (Исаакиевская площадь, 20.04.1738—1763)
* כיכר הסנאט (Сенатская площадь, 1763—1925, 2008—)
* כיכר פיוטר (Петровская площадь, 1782—1820)
* כיכר הדקבריסטים (Площадь Декабристов, 1925—31.07.2008)

==היסטוריה==
"כיכר הסנאט" הוא השם שהוענק לכיכר עוד בשנת 1763 אחרי שהתמקמו סביבה מבני הסנאט הרוסי. לצורכי הממשלה נבנתה אחוזתו של סגן קנצלר האימפריה הרוסית בסטוז'ב-ריומין, המשמשת כיום כמשכנו של בית המשפט החוקתי. זו אחת הכיכרות העתיקות בעיר והיא נוצרה עוד בשנת 1704 כחלק מהמתחם סביב בניין האדמירלות, ומטה הצי הרוסי הקיסרי. דרום הכיכר תחומה בתעלת האדמירלות.

כאשר בניין האדמירלות איבד מחשיבותו כמצודה צבאית, הפכה הכיכר לכיכר עירונית ציבורית. בשנת 1710, על גדות נהר נייבה, נבנו מבני העץ הראשונים של קתדרלת איסק הקדוש, לאחר מכן אלה הוחלפו במבני אבן והקתדרלה הייתה זו שגבלה מדרום לכיכר. בשנת 1727 נבנה בסמוך גם גשר איסק.

בחלקו הדרום-מזרחי של הכיכר, בפינת הגדה האנגלית נבנה ארמון לנסיך מנשיקוב, שהיה בין המדינאים הבולטים ברוסיה בתקופת פיוטר הגדול. לאחר מות הנסיך המבנה הוענק לסגן הקנצלר אוסטרמן ובשנת 1744 לקנצלר בסטוז'ב-ריומין. המבנה נבנה בסגנון הבארוק. הסנאט הרוסי עבר לכאן לאחר עלייתה של יקטרינה השנייה לשלטון והחל משנת 1763 נקראה בשם כיכר הסנאט.

בשנת 1782 נחנכה בה האנדרטה לפיוטר הראשון: פרש הנחושת, שהעניק לכיכר את השם הרשמי כיכר פיוטר, אך תושבי העיר המשיכו לקרוא לכיכר בשם כיכר הסנאט. בשנת 1820 נוספו מרצפות גרניט ובשנת 1823 הושלם מראה המזרחי של הכיכר עם השלמת בניין האדמירלות החדש. בשנת 1834 הסתיימה בניית בניין הסנאט והסינוד.

ב-14 בדצמבר 1825 התגודדו סמוך לפרש הנחושת כ-3,000 חיילים מגדודים מורדים שסירבו להישבע אמונים לקיסר רוסיה החדש ניקולאי הראשון. בכיכר נורה למוות המושל הצבאי של סנקט פטרבורג הרוזן מיכאיל מילוראדוביץ', מאקדחו של פאבל קאכובסקי. בסופו של דבר המרד דוכא בכוח על ידי חיילים נאמנים לצאר מצבא האימפריה הרוסית. המרד נודע בשם "מרד הדקבריסטים".

==גלריה==
<gallery mode="packed" heights="100px">
קובץ:Senate Square SPB.jpg|כיכר הסנאט היום
קובץ:Blist_pet.jpeg|כיכר בשנת 1799 - ציור של בנימין פטרסן
קובץ:Senate & Sinod Building view from Neva.jpg|בניין הסנאט והסינוד, מראה מנהר הנייבה
</gallery>

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:סנקט פטרבורג: אטרקציות תיירותיות
קטגוריה:סנקט פטרבורג: כיכרות
קטגוריה:ציטוט עם תסריט בשפה זרה (רוסית)
סיכת שבלול

"סיכת שבלול" (1981) היא סדרת סיכות בגד, שעיצבה האמנית הישראלית אסתר קנובל.
==תיאור==
סדרת הסיכות שעיצבה אסתי קנובל בראשית שנות ה-80 של המאה ה-20, מאמצות דימוי של קונכיית שבלול. כבר בשנת 1976 עיצבה קנובל סדרת סיכות-מצבט בשם "תולעים", שבה הופיעה מוטיב של רישום קו ספירלי, החוזר גם בקונכיות. הן עשויות מלוח טיטניום שהפך צבעוני בעזרת טכניקת אלגון (אנודייזינג), או בדגמים בטכניקה של הדפס רשת. אלו הושפע מן העיצוב האירופי והאמריקאי בן התקופה, כמו גם מעיצוב ניירות עטיפה של ממתקים. השימוש בקווי מתאר בסיכות, המתפקד כמעיין רישום, מדגיש את המבנה הגאומטרי של הקונכייה על הרקע העשיר. בשלב שני עברה קנובל ליצור את הסיכות מפח, אז עשתה גם שימוש ברדי מייד של פח אלומיניום שמקורו בפחיות משקה או אריזות שונות.

מבנה הסיכה הוא וריאציה על מבנה של סיכת ביטחון. סיכה זו מהווה עבור קנובל את "הניסוח המדויק והתמציתי ביותר של תפיסת 'הצורה בעקבות הפונקציה'".

כמה מן הסיכות נמצאות באוסף מוזיאון ישראל, ירושלים ובאוספים נוספים.

==הערות שוליים==

קטגוריה:אסתר קנובל
קטגוריה:מוזיאון ישראל: עיצוב
קטגוריה:מוצרי עיצוב ישראלים
קטגוריה:יצירות משנת 1981
קטגוריה:טבע באמנות
קטגוריה:תכשיטים
יועץ לנשיא רוסיה

יועץ לנשיא הפדרציה הרוסית (ברוסית: Сове́тник президе́нта Росси́йской Федера́ции) הוא תפקיד בסגל הנשיאותי של רוסיה, שנוצר על ידי הנשיא בוריס נ. ילצין ב-19 ביולי 1991. התקנות על משרת יועץ נשיא הפדרציה הרוסית, אושרו בצו נשיאותי מספר 542-rp מיום 25 בספטמבר 1992, נקבע כי יועץ נשיא הפדרציה הרוסית הוא אדם המוסמך על ידי נשיא הפדרציה הרוסית להעניק לו סיוע מתמיד בגיבוש וביישום אסטרטגיה של פיתוח לאומי ומדיניות המדינה בתחום פעילות רלוונטי. התואר משמש את עוזריו הבכירים של הנשיא. יועציו הם חברי האדמיניסטרציה הנשיאותית.

בשנת 1991 "יועץ המדינה של הפדרציה הרוסית" היה שם המשמש למטרות שונות אחרות, בשנת 1992 הגדיר ילצין את המשרה כ"יועץ לנשיא הפדרציה הרוסית" ומספר היועצים היה נתון לשינוי מתמיד לאורך השנים.
== סמכות התפקיד ==
עם הזמן, תפקיד היועץ היה אחראי על הקבוצות הבאות:
* עניינים בין-ממשלתיים
* עניינים פוליטיים
* קשר ציבורי
* תקשורת
==יועצים בולטים==

== ראו גם ==
* יועץ בכיר לנשיא ארצות הברית
* האדמיניסטרציה הנשיאותית של נשיא רוסיה
* נשיא רוסיה
* סגן נשיא רוסיה
* הקרמלין

== קישורים חיצוניים ==
* 

*
קופרה (יצרן רכב)

קופרה פורמנטור - הדגם העצמאי הראשון של קופרה
קופרה בורן - המכונית החשמלית העצמאית הראשונה של קופרה
סמליל קופרה על קופרה אטקה
קופרה (באנגלית: Cupra) היא חברה ספרדית לייצור מכוניות, שהחלה את דרכה כיצרנית מכוניות הספורט של "סיאט"<ref></ref>. היא הוקמה על ידי סיאט בשנת 1985 במותג "סיאט ספורט" ומפברואר 2018, היא יצרנית עצמאית בשם "קופרה"<ref></ref><ref></ref>, כחלק מתאגיד פולקסווגן. דגמי הספורט של סיאט נקראו עד 2018 "סיאט קופרה" ולאחר 2018, "קופרה"<ref></ref>.

מותג קופרה הגיע לישראל במרץ 2021<ref></ref>.

== היסטוריה ==
בשנת 1985 הקימה סיאט את "סיאט ספורט" שיועדה להתחרות במרוצי פורמולה 1 ובמרוצים נוספים ברחבי העולם והחלה לייצר את "גרסאות הספורט" לסיאט.

בפברואר 2018 הקימה סיאט את קופרה כמותג עצמאי המייצר את דגמי הספורט בעיצובים ומנועים שונים לסיאט<ref></ref><ref></ref>. עד שנת 2018, דגמי הספורט של סיאט כללו את השם "קופרה". כך היה למשל בדגם "סיאט לאון קופרה", שמאז מפברואר 2018 נקרא "קופרה לאון".

בפברואר 2019 הציגה קופרה את הדגם העצמאי הראשון שלה<ref></ref>, קופרה פורמנטור, קרוסאובר קופה, המשווק מיוני 2020<ref></ref> עם מערכת הנעה היברידית נטענת.

באוקטובר 2020 מינתה סיאט את חורחה דיאז למעצב הראשי של סיאט וקופרה<ref></ref>.

במאי 2021 הציגה את הדגם החשמלי העצמאי שלה<ref></ref>.

== דגמים ==
* קופרה לאון - האצ'בק, גרסת הספורט לסיאט לאון
* קופרה איביזה - האצ'בק, גרסת הספורט לסיאט איביזה
* קופרה אטקה - קרוסאובר, גרסת הספורט לסיאט אטקה
*קופרה פורמנטור - קרוסאובר, הרכב העצמאי הראשון של קופרה
*קופרה בורן - האצ'בק, הרכב החשמלי העצמאי הראשון של קופרה
*קופרה טבסקאן - קרוסאובר שיצורו יחל ב-2024
*קופרה אורבן-רבל - מיני חשמלית שתיוצר מ-2025

== קישורים חיצוניים ==

* אלי שאולי, [https://www.auto.co.il/article/136672-world-news איך עושים קופרה? – ראיון עם ורנר טיטז], באתר "אוטו", 22 באוקטובר 2023

== הערות שוליים ==

*
קטגוריה:קבוצת פולקסווגן
קטגוריה:יצרני רכב ספרדיים
קטגוריה:חטיבות ביצועים
ברנאט קונדור

ברנאט קונדור (במקור קוֹהְן (כהן)<ref>A Belügyminisztérium 1903. évi 85988. sz. rendelete. MNL-OL 30798. mikrofilm 457. kép 3. karton. Névváltoztatási kimutatások 1903. év 23. oldal 38. sor.</ref> עד 1903, בהונגרית: Kondor Bernát; זמון, 27 באוגוסט 1884 – בודפשט, 1942 . 29 במאי) היה תועמלן סוציאליסטי יהודי-הונגרי, עובד דפוס חבר במועצה הממשלתית המהפכנית (ממשלה) ברפובליקה הסובייטית ההונגרית.

== ביוגרפיה ==
ברנאט קונדור נולד במשפחה יהודית כבנם של דיולה קוהן (הגרסה ההונגרית-אוסטרית לכהן) ושל ינקה מאייר. לפני שהפך למזכיר הקואופרטיב הצרכני הכללי עבד כפקיד ביומון נפסבה. ב-21 בפברואר 1914 נשא לאישה את יוליאנה שימון, בתם של יוז'ף שימון ושל יוליאנה גאל בבודפשט.<ref>[https://familysearch.org/pal:/MM9.3.1/TH-266-11680-86271-84 A házasságkötés bejegyezve a Bp. II. ker. állami házassági akv. 134/1914. folyószáma alatt.]</ref> בתקופת הרפובליקה הסובייטית ההונגרית, החל מ-3 באפריל, בנוסף לארתור אילש (מקודם בראון) ומור ארדיאי, הוא היה קומיסר העם לאספקת מזון והחל מ-5 באפריל לאספקה ציבורית. לאחר נפילת הרפובליקה היו נגדו כמה תביעות, בהן הואשם, בין היתר, בהסתה וברצח. הוא ברח לווינה, משם כתב מכתב השמצה לג'רג' לוקאץ' בשנת 1920 יחד עם שאנדור וינצה. בהמשך חזר להונגריה והפך למנכ"ל חברת קורווין (Corvin), המכון לביטוח הפועלים. ברנאט קונדור הובא למנוחות בבית הקברות היהודי ברחוב קוזמה בבודפשט.

== העבודיו העיקרית ==
* חוויות תועמלנות; דברי מבוא ארנה גרמי; פגסוס, וינה - לייפציג, 1923 (הופיע גם בגרמנית)
* פוליטיקה הו! אירועים שהתרחשו ; בודפשט, 1939

== ראו גם ==
* יוזף בולוני: [https://library.hungaricana.hu/hu/view/MolDigiLib_MOLkiadv4_02/?pg=4&layout=s ממשלות הונגריה 1848–1975]. בודפשט: 1978. 
* פאל גויא<nowiki/>ש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונים ההונגרים. 1939–1944.1990–2002.
* יוז'ף פלטינוס: חטאי הבנייה החופשית: תנועת הבונים החופשיים ההונגרים ויחסי החוץ שלהם בין 1920 לבין 1937. בודפשט: 1938–1939.

== לקריאה נוספת ==
* לקסיקון יהודי הונגרי. 1929. [http://mek.oszk.hu/04000/04093/html/0508.html ברנאט קונדור]
* אלברט וארי: קורבנות השלטון האדום בהונגריה. נכתב ופורסם על ידי אלברט וארי על בסיס דוחות רשמיים ופסקי דין. מהדורה מחודשת. 1993. 
* [https://web.archive.org/web/20140729142509/https://lnyr.eleveltar.hu/BFLQuery/detail.aspx?ID=3646776 שיא אישי]. ארכיונים של בירת בודפשט, 1919.
* [https://opac-nevter.pim.hu/en/record/-/record/PIM61506;jsessionid=49B7D412CBF05E4A3E776017BF453AAE ברנאט קונדור]. המוזיאון הספרותי פטפי.

== הערות שוליים ==

קטגוריה:פוליטיקאים יהודים הונגרים
קטגוריה:עיתונאים יהודים הונגרים
קטגוריה:הונגרים חברי הבונים החופשיים
קטגוריה:קומיסרי העם (הונגריה 1919)
קטגוריה:שרי ממשלת הונגריה
קטגוריה:מהגרים מהונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1884
קטגוריה:הונגרים שנפטרו ב-1942
פגומסטקס

פגומסטקס (שם מדעי: Pegomastax; משמעות שמו: "לסת חזקה") הוא סוג של דינוזאור ממשפחת ההטרודונטוזאוריים שהתקיים במשך היורה התחתון של דרום אפריקה שלפני 200 עד 190 מיליון שנה מזמננו והיה קרובו של ההטרודונטוזאורוס. הסוג תואר בשנת 2012 בידי פול סרנו ונכלל בו מין אחד - Pegomastax africana. המאובנים שלו התגלו בתצורת אליוט שבכף המזרחי בדרום אפריקה.

דינוזאור זה היה קטן יחסית, באורך ממוצע של 60 סנטימטרים בקירוב. הוא היה בעל מקור כשל תוכי כשבקדמת הלסת התחתונה בלטו זוג ניבים ועוד זוג ניבים קטנים יותר מהלסת העליונה. מרכז הלסת הייתה חסרת שיניים והחלק האחורי הכיל שיניים חרוטיות רבות, אשר נועדו כנראה לתזונה של צמחייה. הניבים החדים שימשו כנראה להגנה מטורפים, אף שהם אולי עזרו לבעליהם לאכול חיות קטנות.

==קישורים חיצוניים==

קטגוריה:בעלי חיים שתוארו ב-2012
קטגוריה:טקסונים שתוארו בידי פול סרנו
קטגוריה:הטרודונטוזאוריים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-2012
אריה ספוזניק

אריה ספוזניק (נולד ב-14 ביוני 1966) הוא פרופסור חבר במסלול ללימודי מדינת ישראל באוניברסיטת בן-גוריון בנגב וחבר סגל במכון בן-גוריון לחקר ישראל והציונות. כיהן ככנשיא האגודה ללימודי ישראל בין יוני 2021 ל-יוני 2021.

==ביוגרפיה==
ספוזניק נולד בעיר אוקלנד שבארצות הברית וגדל בחיפה. אמו, פראנסי לבית סמית' (1941-) הייתה עובדת סוציאלית, ואביו אירווינג ספוזניק (1936-2003) היה פרופסור לספרות. אריה ספוזניק הוא בעל תואר דוקטור בהיסטוריה ובלימודי יהדות מאוניברסיטת ניו יורק (2002). לאחר סיום הדוקטורט הצטרף כחבר סגל למחלקה לתרבות עברית באוניברסיטת אריזונה ובשנת 2009 הצטרף לסגל המחלקה לשפות ותרבות המזרח הקרוב באוניברסיטת קליפורניה בלוס אנג'לס, שם עמד בראש המרכז ללימודי ישראל. בשנת 2013 שב לישראל והצטרף לסגל מכון בן-גוריון לחקר ישראל והציונות במסלול ללימודי מדינת ישראל. בשנת 2019 התמנה לסגן נשיא האגודה ללימודי ישראל וביוני 2021 מונה לנשיא האגודה לתקופה של שנתיים.

מחקריו של פרופ' ספוזניק מתמקדים בהיסטוריה של הציונות ושל מדינת ישראל וכן בתפיסות שונות של לאומיות וחילוניות יהודית.

כיהן כפרופסור אורח באוניברסיטה עברית בירושלים, אוניברסיטת פלורידה ואוניברסיטת ויסקונסין.

ספוזניק מתגורר עם אשתו שרה גוצטי-ספוזניק (1976-) ובנותיו הלל, נטע ועינה ביישוב מדרשת בן-גוריון. הוא נגן סקסופון חובב המנגן בעיקר מוזיקת ג'אז.

==מפרסומיו==
* ספוזניק, אריה, [http://humanities1.tau.ac.il/zionism/templates/ol_similu/files/israel16/Israel16_sapoznik.pdf קדושה ציונית מחולנת ביצירת עולמו של היהודי החדש], המכון לחקר הציונות וישראל, ע"ש חיים ויצמן, ישראל, 16, עמודים 165–194, 2009. 

<div class="mw-content-ltr">
* Saposnik, A., Zionism's Redemptions: Images of the Past and Visions of the Future in Jewish Nationalism, Cambridge University Press, 2022. 
* Saposnik, A., Contesting Israel: Narratives in Scholarship and Beyond, in Greenspahn, F. (ed.) Contemporary Israel: New Insights and Scholarship, NYU Press, 2016. 
* Saposnik, A., Becoming Hebrew: The Creation of a Jewish National Culture in Ottoman Palestine, Oxford University Press, 2008. 
* Saposnik, A., Europe and its Orients in Zionist Culture before the First World War, The Historical Journal, 49:4, pp. 1105-1123, 2006.
* Saposnik, A, Exorcising the 'Angel of National Death': National and Individual Death (and Rebirth) in Zionist National Liturgy in Palestine, 1903-1914, Jewish Quarterly Review, 95:3, pp. 557-578, 2005.
* Saposnik, A., ... Will Issue Forth from Zion?: The Emergence of a Jewish National Culture in Palestine and the Dynamics of Yishuv-Diaspora Relations, Jewish Social Studies, 10:1, pp. 151-184, 2003.</div>

==קישורים חיצוניים==

קטגוריה:היסטוריונים ישראלים
קטגוריה:היסטוריונים של ישראל
קטגוריה:בעלי תואר דוקטור מאוניברסיטת ניו יורק
קטגוריה:ישראלים ילידי ארצות הברית
קטגוריה:סגל אוניברסיטת בן-גוריון בנגב: לימודי מדינת ישראל
קטגוריה:סגל אוניברסיטת בן-גוריון בנגב: מכון בן-גוריון לחקר ישראל והציונות
קטגוריה:מדרשת בן-גוריון: אישים
קטגוריה:נשיאי האגודה ללימודי ישראל
קטגוריה:ישראלים שנולדו ב-1966
מפרץ טרפסי (אנטארקטיקה)

מפרץ טרפסי או מפרץ קוריינטס (באנגלית: Trepassey Bay; בספרדית: באיה קוריינטס: Bahía Corrientes) הוא מפרץ הממוקם בצידו הצפון-מזרחי של חצי האי טאבארין, שבקצה המזרחי של חצי האי טריניטי, שבקצה הצפון מזרחי של חצי האי האנטארקטי, בארץ גרהאם שבאנטארקטיקה.

רוחב פתחו של המפרץ 1.2 קילומטרים.

המפרץ ממוקם 5 קילומטרים דרומית-מזרחית למפרץ התקווה.

== היסטוריה ==
=== גילוי ומיפוי המפרץ ===

המפרץ מופה לראשונה על ידי סקר שטחי חסות איי פוקלנד.

לאחר מכן, בשנת 1947, מופה מהספינה טרפסי על ידי רב-חובלים (מאסטר) אי. ברדן (E. Burden).

המפרץ מופה שוב בשנת 1955 על ידי סקר שטחי חסות איי פוקלנד.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים של בריטניה.

המפרץ נקרא על שם הספינה טרפסי, אשר שימשה כספינת סיוע לתחנת המחקר במפרץ התקווה בעונות המחקר (קיץ אנטארקטי) בשנים 1946, 1947. כמו כן הספינה שימשה למיפוי המצר האנטארקטי בעונת 1947.

== קישורים חיצוניים ==

*
*
* [https://mapcarta.com/es/25599576 מפת אזור מפרץ טרפסי]

== הערות שוליים ==

טרפסי
אלכסנדר בדריצקי

אלכסנדר איוואנוביץ' בדריצקי (נולד ב-10 ביולי 1947, אנגרן, אוזבקיסטן) הוא יועצו של נשיא הפדרציה הרוסית בנושא שינויי אקלים (2009–2018). קודם לכן בשנים 1993–2009 שימש כראש השירות הפדרלי להידרומטאורולוגיה ופיקוח על הסביבה של רוסיה (Roshydromet).

== קישורים חיצוניים ==
* [http://state.kremlin.ru/persons/51 יועץ לנשיא הפדרציה הרוסית אלכסנדר איוואנוביץ' בדריצקי] אתר נשיא הפדרציה הרוסית
* [https://web.archive.org/web/20160305083810/http://www.realeconomy.ru/227/318/3474/ אלכסנדר בדריצקי באתר realeconomy.ru]

קטגוריה:יועצים לנשיא רוסיה
קטגוריה:מטאורולוגים
קטגוריה:חברי מפלגת רוסיה המאוחדת
קטגוריה:רוסים שנולדו ב-1947
ואלרי פאדייב

ואלרי אלכסנדרוביץ' פאדייב (ברוסית: Вале́рий Алекса́ндрович Фаде́ев; נולד ב-10 באוקטובר 1960, טשקנט) הוא עיתונאי, מגיש טלוויזיה ואיש ציבור רוסי.

בקהילה העיתונאית ברוסיה הוא ידוע כעורכה הראשי של מגזין אקספרט (1998–2017) וכמנחה תוכניות של הערוץ הראשון (2014-2018), כולל המהדורה האחרונה של יום ראשון בתוכנית ורמיה (החל מ-4 בספטמבר 2016 עד 10 ביוני 2018).<ref></ref>

חבר בלשכה הציבורית של הפדרציה הרוסית. מאז 2019 משמש כיועץ לנשיא הפדרציה הרוסית ויו"ר המועצה הנשיאותית לפיתוח חברה אזרחית וזכויות אדם.<ref></ref>

משתתף פעיל בחיים החברתיים והפוליטיים של רוסיה. מתאם משותף של הפלטפורמה הליברלית של מפלגת רוסיה המאוחדת,,<ref></ref> חבר בוועדת הפיקוח ויו"ר מועצת המומחים של הסוכנות ליוזמות אסטרטגיות לקידום פרויקטים חדשים.<ref></ref> חבר המטה המרכזי וראש קבוצת העבודה "איכות חיי היומיום" של החזית העממית הכל-רוסית,<ref></ref> חבר בקבוצת העבודה הבין-מחלקתית בנושא דיור ושירותים קהילתיים של ממשלת רוסיה, מנהל המכון לעיצוב ציבורי.
ואלרי פאדייב (ראשון משמאל) בתוכנית השנתית "[[שיחה עם דמיטרי מדבדב", 15 בדצמבר 2016]]
== קישורים חיצוניים ==

* [http://www.oprf.ru/rus/members/user/abb40ffdc45f06e9d21e0ab569433aa8 מידע באתר הלשכה הציבורית של רוסיה]
* [http://www.inop.ru מכון לעיצוב ציבורי]
* [http://www.1tv.ru/shows/pozner/vypuski/gost-valeriy-fadeev-pozner-vypusk-ot-15-04-2013 האורח ולרי פאדייב.] פוזנר. מהדורת 15/04/2013
* דמיטרי פוחקוב . (17 ביולי 2018)
*  
== הערות שוליים ==

קטגוריה:חברי מפלגת רוסיה המאוחדת
קטגוריה:מגישי חדשות
קטגוריה:מנחי טלוויזיה רוסים
קטגוריה:עיתונאים רוסים
קטגוריה:יועצים לנשיא רוסיה
קטגוריה:רוסים שנולדו ב-1960
ולדימיר טולסטוי

יועץ הנשיא לענייני תרבות לצד הנשיא ולדימיר פוטין בפגישה עם נציגי קהילת המוזיאונים]]
ולדימיר איליץ' טולסטוי (ברוסית: Влади́мир Ильи́ч Толсто́й; נולד ב-28 בספטמבר 1962, כפר טרויצקויה, פרברי מוסקבה) הוא עיתונאי וסופר רוסי. נינו של לב טולסטוי. בשנים 2012 - 2024 שימש יועץ לנשיא רוסיה לענייני תרבות<ref>https://www.interfax.ru/russia/961614</ref>, מאז 2019 הוא נשיא ההתאחדות הבינלאומית ללימוד שפה וספרות רוסית (MAPRYAL).
זוכה פרס על שם ולדימיר ויסוצקי 2012.

==קישורים חיצוניים==

==הערות שוליים==

קטגוריה:יועצים לנשיא רוסיה
קטגוריה:עיתונאים רוסים
קטגוריה:סופרים רוסים
קטגוריה:מקבלי עיטור הידידות (רוסיה)
קטגוריה:רוסים שנולדו ב-1962
אלכסנדרה לביצקאיה

אלכסנדרה יורייבנה לביצקאיה (ברוסית: Алекса́ндра Ю́рьевна Леви́цкая; נולדה ב-7 בפברואר 1954, מוסקבה) היא פוליטיקאית רוסית, יועצת לנשיא רוסיה (מאז 2 באוגוסט 2013).<ref></ref><ref></ref> גאולוגית בהכשרתה.
==קריירה==
בשנות ה-90 עבדה בתאגיד הקרנות הפדרלי הרוסי ולאחר עזיבתו של אלכסנדר וולושין, ממשרת ראש סגל הקרמלין מונתה לעוזרת לראש סגל הקרמלין בשנים 1999 עד 2000.

מ-6 ביוני 2000 עד 23 ביוני 2003 שימשה כסגנית מזכיר ממשלת הפדרציה הרוסית.<ref></ref><ref></ref> לאחר מכן הייתה לסגנית ראש מזכירות ראש הסגל הנשיאותי של הפדרציה הרוסית (2003–2004).

מאז 26 באפריל 2004 שימשה כסגנית שרת הבריאות והפיתוח החברתי של הפדרציה הרוסית.<ref></ref> מ-9 בנובמבר 2007 עד 26 ביוני 2008 הייתה סגנית השר לפיתוח כלכלי ומסחר של הפדרציה הרוסית<ref></ref><ref name="minecon"></ref>. מ-26 ביוני 2008 עד 21 במאי 2012 שימשה כסגנית השרה לפיתוח כלכלי של הפדרציה הרוסית. מאז 21 במאי 2012 הייתה סגנית מזכיר ממשלת הפדרציה הרוסית.<ref>[http://www.pravo.gov.ru/laws/acts/39/555753451088.html Распоряжение Правительства РФ № 795-р] О Левицкой А. Ю.</ref>

ב-2 באוגוסט 2013, על פי צו מאת נשיא רוסיה ולדימיר פוטין, מונתה אלכסנדרה לביצקאיה ליועצת לנשיא הפדרציה הרוסית.<ref></ref>

==קישורים חיצוניים==

== הערות שוליים ==

קטגוריה:יועצים לנשיא רוסיה
קטגוריה:בוגרי אוניברסיטת מוסקבה
קטגוריה:גאולוגיות
קטגוריה:מוסקבה: אישים
קטגוריה:פוליטיקאיות רוסיות
קטגוריה:פוליטיקאים רוסים
קטגוריה:בוגרות אוניברסיטת מוסקבה
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:ילידות 1954
קטגוריה:רוסים שנולדו ב-1954
אלי פיסצקי

אלי (אליעזר) פְּיָסֶצְקִי (נולד ב-9 בפברואר 1953) הוא פיזיקאי ישראלי ופרופסור אמריטוס באוניברסיטת תל אביב.

== ביוגרפיה ==
נולד בתל אביב.

את כל תאריו רכש באוניברסיטת תל אביב. ב-1974 סיים את לימודיו לתואר ראשון בפיזיקה, ב-1978 סיים את התואר השני בהנחיית פרופ' יהודה אייזנברג, וב-1981 סיים את הדוקטורט בהנחיית פרופ' דניאל אשרי. ב-1999 סיים תואר ראשון נוסף בארכאולוגיה.

בין השנים 1981 ו-1984 שהה פיסצקי במעבדה הלאומית לוס אלמוס, בתחילה כעמית בתר-דוקטורי ולאחר מכן כחבר סגל.

ב-1984 שב לישראל ומונה למרצה בכיר בבית הספר לפיזיקה ולאסטרונומיה באוניברסיטת תל אביב.

ב-1987 היה לפרופסור חבר, וב-1992 לפרופסור מן המניין, אז גם שימש לתקופה של שנה כפיזיקאי אורח במעבדה הלאומית בברוקהייבן.

בשנים 1989–1991 כיהן כראש החוג לפיזיקת חלקיקים (החוג לאנרגיות גבוהות) וכך שוב בשנים 1998–1996 ו-2000–2002.

החל משנת 2011 הוא חבר מועצת המנהלים של המחלקה לפיזיקה גרעינית בארגון הפיזיקה האירופי (EPS).

בשנת 2015 נבחר לעמית באגודה האמריקאית לפיזיקה (APS). בשנת 2021 יצא לגמלאות.

פיסצקי נשוי ואב לשלושה.

== מחקר ==
מחקרו של פיסצקי עוסק בפיזיקה גרעינית ניסיונית המתבצעת במאיצי חלקיקים ברחבי העולם (בעיקר בגרמניה ובארצות הברית) ומטרתה ללמוד על האינטראקציה החזקה והמבנה של נוקליאונים בודדים ומערכות מרובות נוקליאונים. לצד מחקרו העיקרי, שותף פיסצקי מזה שנים רבות בצוותים ארכאולוגיים שונים בהובלתו של ישראל פינקלשטיין<ref></ref><ref></ref><ref></ref>.

הוא מרצה מבוקש בעשרות סמינרים וכנסים ברחבי העולם, ונבחר מספר פעמים למרצה מצטיין באוניברסיטת תל אביב.

== קישורים חיצוניים ==
* 
* 
* [https://exact-sciences.tau.ac.il/profile/eipi דף אישי באתר אוניברסיטת תל אביב]
* 

== הערות שוליים ==

קטגוריה:סגל אוניברסיטת תל אביב: פיזיקה ואסטרונומיה
קטגוריה:פיזיקאים ישראלים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1953
קורה דיימונד

קורה דיימונד (באנגלית: Cora Diamond ; נולדה ב-30 באוקטובר 1937) היא פילוסופית אמריקאית. מחקריה מתמקדים בפילוסופיה של לודוויג ויטגנשטיין ושל גוטלוב פרגה, ובענפי הפילוסופיה של המוסר, הפילוסופיה פוליטית, הפילוסופיה של שפה ובזיקות שבין פילוסופיה וספרות. כיום היא משמשת פרופסור אמריטה לפילוסופיה באוניברסיטת וירג'יניה.

== ביוגרפיה ==
דיימונד קיבלה תואר הראשון באומנויות ממכללת סווארת'מור בשנת 1957 ותואר ראשון בפילוסופיה ממכללת סנט יו באוקספורד בשנת 1961.

אחד המאמרים המפורסמים ביותר של דיימונד "What Nonsense Might Be" ("מה שנונסנס עשוי להיות") מבקר את האופן בו הפוזיטיביסטים הלוגיים חשבו על נונסנס. מאמר ידוע נוסף, "אכילת בשר ואכילת אנשים" ("Eating Meat and Eating People") בוחן את טבען הרטורי והפילוסופי של עמדות עכשוויות כלפי זכויות בעלי חיים. כתביה של דיימונד על ויטגנשטיין "המוקדם" (בתקופת הטרקטוס) ועל ויטגנשטיין "המאוחר" (בתקופת חקירות פילוסופיות) הפכו אותה לחוקרת מובילה של גישת הויטגנשטייניאיות החדשה, לצד אליס קרי, ג'יימס פ. קוננט ואחרים, שהדגישו את האופי התרפוייטי שבהגות ויטגנשטיין.

דיימונד פרסה קובץ מאמרים שכותרתו "The Realistic Spirit: Wittgenstein, Philosophy, and the Mind" (בתרגום חופשי: "הרוח המציאותית: ויטגנשטיין, פילוסופיה ותודעה"). בנוסף, היא ערכה את אוסף הרצאותיו של ויטגנשטיין בקיימברידג בשנת 1939 על יסודות המתמטיקה, שהורכב מרשימות תלמידיו (נורמן מלקולם, רוש רייז, יוריק סמית'יס ור'.&nbsp;ג'י בוסנקט).

הספר "ויטגנשטיין והחיים המוסריים: מאמרים לכבוד קורה דיימונד" ("Wittgenstein and the Moral Life: Essays in Honor of Cora Diamond")<ref>http://mitpress.mit.edu/books/wittgenstein-and-moral-life</ref> מציג בין היתר מאמרים מאת אליס קרי (שערכה את הספר), ג'ון מקדואל, מרתה נוסבאום, סטנלי קאבל וג'יימס פ. קוננט.

דיימונד נבחרה לחברה הפילוסופית האמריקאית בשנת 2007. <ref></ref>

==הערות שוליים==

קטגוריה:סגל אוניברסיטת וירג'יניה
קטגוריה:פילוסופים של הלשון
קטגוריה:פילוסופיות אמריקאיות
קטגוריה:פילוסופים אמריקאים
קטגוריה:בוגרות מכללת סווארת'מור
קטגוריה:בוגרי מכללת סווארת'מור
קטגוריה:אמריקאים שנולדו ב-1937
קטגוריה:אמריקאיות שנולדו ב-1937
דיאן פולינגסטאד

דיאן ר. פולינגסטאד (נולדה ביולי 1948) היא פסיכולוגית וסופרת אמריקאית,<ref></ref> המהכנת כפרופסור לפסיכולוגיה<ref></ref> ומנהלת המרכז לחקר אלימות נגד נשים באוניברסיטת קנטקי.<ref></ref> פולינגסטאד היא פרופסור אמריטוס באוניברסיטת דרום קרוליינה.<ref></ref><ref></ref>

== קישורים חיצוניים ==

* קורות חיים ופרסומים של [https://www.uky.edu/crvaw/diane-r-follingstad-phd-director דיאן ר. פולינגסטאד]

== הערות שוליים ==

קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:בוגרי אוניברסיטת אאוגסבורג
קטגוריה:בעלי תואר דוקטור מאוניברסיטת קולורדו
קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:אמריקאיות שנולדו ב-1948
קטגוריה:אמריקאים שנולדו ב-1948